Drie moorde op een dag in Bloem | Maroela Media
Volgens konst. Peter Kareli, polisiewoordvoerder, is die slagoffers almal in die Bloemspruit-omgewing vermoor.
"Die eerste liggaam is omstreeks 01:10 in Fase 10 gevind. Polisiebeamptes was besig met 'n roetinepatrollie toe hulle meegedeel is 'n man se liggaam lê naby 'n huis," het Kareli gesê. Die man is in 'n plas bloed aangetref met 'n steekwond aan sy bors. 'n Leë beursie het langs sy liggaam gelê. Hy het niks aan hom gehad waarmee hy dadelik geïidentifiseer kon word nie. Die motief vir sy moord was vermoedelik roof.
Die tweede liggaam is omstreeks 06:40 in Grassland gevind. "'n Vrou, in haar vroeë 30's, is in 'n stormwatersloot gevind met steekwonde aan haar kop en snywonde aan haar wang en keel. Sy het ook geen identifikasie aan haar gehad nie." Die motief vir haar moord is onbekend en word ondersoek. 'n Nadoodse ondersoek sal gedoen word om te bepaal of sy moontlik verkrag is.
Die derde liggaam, van 'n man, is omstreeks 07:10 in Grassland 3 opgespoor. Hy het ook 'n steekwond aan sy bors gehad en is moontlik beroof. Sy identiteit is ook onbekend.
Niemand is nog in verband met die voorvalle in hegtenis geneem nie. Die Bloemspruit-polisie het 'n beroep op die publiek gedoen om met inligting na vore te kom wat hulle in hul ondersoek kan bystaan.
Bloem, julle maak SA se naam cheap! Zuma werk hard om beheer te hou maar julle neuk alles op!
Nou wat bereik Maroela met hierdie berig. Julle koerant is altyd so negatief en raak al hoe meer moeisaam om te lees. Die Cheetahs het die Curriebeker in Bloemfontein gewen, maar julle berig oor mense wat in swartwoongebied vermoor is. Plaas asseblief meer positiewe nuus, ek dink julle gaan lesers verloor omdat julle al ewig so negatiewe beriggewing plaas.
Het niemand in SA al gehoor van "black lives matter" nie.? Of is dit ook net weer 'n Westerse uitvindsel.? Of is 'n lewe in SA maar in alle geval niks werd nie.?
3 in bloem ok …maar 47 in die res van die land want gemiddeld word 50 mense per dag in SA vermoor …so wat is nie nuus nou eintlik ?
Zirk, dis mense wat VERMOOR is! Die Curriebeker word elke maar gespeel en gewen. Daardie vermoordes kom nooit were terug nie, hulls het ook mense wat oor hulle rou! Of dink jy dis net witmense wat gevoelens het? Jou kommentaar was nou regtig baie ongevraagd en misplaas. Dis oor mense soos jy wat die land lyk soos hy lyk!